Diari Oficial de la Generalitat Valenciana


Sumari del DOGV 9482, del 01-12-2022 (2022/11965)

Extracte de la Resolució de 14 de novembre de 2022, del Vicerectorat d'Estudis de la Universitat de València, per la qual es convoquen i s'aproven les bases reguladores dels Premis «Young Leaders for Education» per a persones titulades i estudiants i estudiantes de grau, màster i doctorat, en el marc del Programa de Beques Santander-Universitat de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9482

Data del DOGV
:   01-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11650


Data del document
:   15-11-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 de novembre de 2022, del Vicerectorat d'Estudis de la Universitat de València, per la qual es convoquen i s'aproven les bases reguladores dels Premis «Young Leaders for Education» per a persones titulades i estudiants i estudiantes de grau, màster i doctorat, en el marc del Programa de Beques Santander-Universitat de València. [2022/11396]  
BDNS (identif.): 661291.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/661291)  
  
Primer. Persones beneficiàries  
Podran presentar-se a aquest concurs els estudiants de grau, màster i doctorat matriculats en el curs acadèmic 2022-2023 i els titulats en els últims tres cursos (21-22, 20-21 i 19-20) de les universitats d'Alemanya, Argentina, Brasil, Colòmbia, Xile, Espanya, Estats Units, Mèxic, Perú, Polònia, Portugal, Regne Unit i Uruguai.  
Les persones que complisquen aquest requisit i vulguen optar a aquestos premis hauran de realitzar prèviament i superar el test de Clevry, accessible a www.becas-santander.com.  
  
Segon. Objecte  
Aquestes bases regulen la participació en els Premis «Young leaders for education», que consisteixen en tres premis de 1.000 euros cadascun.  
En el marc d'aquesta convocatòria, la Universitat de València, d'acord amb el conveni subscrit amb el Banc Santander, convidarà als 60 finalistes a participar en un programa formatiu i una estància a València, que coincidirà amb la celebració de la V Trobada Internacional de Rectors d'Universitat.  
  
Tercer. Bases reguladores  
Les bases íntegres es poden consultar al web [https://www.uv.es/sedi] (https://links.uv.es/d0lhMqR) i a la Base de dades nacional de subvencions, a través del web   
[http://www.pap.minhap.gob.es/bdnstrans/es/index].  
  
Quarta. Quantia  
El pressupost total màxim autoritzat per a aquesta convocatòria ascendeix a 3.000 euros.  
S'estableixen tres premis de mil euros cadascun.  
Aquests premis estaran sotmesos a les retencions i impostos corresponents segons la legislació aplicable en cada cas.  
  
Cinqué. Termini de presentació de sol·licituds  
El termini de presentació de sol·licituds començarà al dia següent de la publicació de l¿extracte d¿aquesta convocatòria al Diari Oficial de la Generalitat Valenciana (DOGV) i acabarà el 15 de gener de 2023, a les 23:59 h (zona horària CEST).  
  
Sisé. Altres dades  
En l'apartat Fitxers adjunts de la sol·licitud, les persones candidates hauran d¿aportar la documentació següent en format pdf, que es podrà redactar en les llengües següents: castellà, anglés i portugués.  
- Carta de motivació. Extensió: 500 paraules.  
- Breu exposició sobre la visió del futur de l'educació, segons l'eix acadèmic triat. Extensió: 1.000 paraules. Aquest serà el document sobre el que es determinarà la puntuació de la persona candidata.  
- Currículum   
- Document que acredite la condició de titulat/ada en els últims tres cursos (21-22, 20-21 i 19-20) o d'estudiant de grau, màster o doctorat en el curs 2022-23, excepte en el cas d'estudiants, estudiantes i persones titulades de la Universitat de València.  
  
València, 15 de novembre de 2022.- La vicerectora d'Estudis (p. d., de la rectora, DOGV 30.05.2022): Isabel Vázquez Navarro.